# Adrianne Lenker

Adrianne Lenker (Indianàpolis, 9 de juliol de 1991) és una música estatunidenca. És la vocalista principal, guitarrista i compositora del grup Big Thief, així com una cantautora consolidada.

## Trajectòria

Lenker va néixer a Indianàpolis i va créixer a Minnesota. Els seus pares van llogar cases a Coon Rapids, Nisswa i Bloomington, abans d'establir-se a Plymouth, on Lenker va viure durant 10 anys, llevat d'una breu estada a Santa Cruz. Va escriure la seva primera cançó als vuit anys, i va gravar el seu primer àlbum als tretze anys. També va ser la campiona estatal de karate tres anys consecutius.
El 28 de febrer de 2006, quan Lenker tenia 14 anys, va publicar el seu primer àlbum en solitari, Stages of the Sun. El 9 de gener de 2014 va publicar el seu segon àlbum en solitari, Hours Were the Birds.
L'any 2015, Lenker i Buck Meek, juntament amb Max Oleartchik i James Krivchenia, van formar el grup Big Thief, el primer àlbum de la qual es va publicar el 2016.
Lenker va publicar el seu tercer àlbum en solitari, Abysskiss, el 5 d'octubre de 2018. L'àlbum consta de cançons que Lenker va escriure durant una gira amb Big Thief, i dues de les cançons després ser arranjades es van incloure a l'àlbum del grup UFOF uns mesos després. El gener de 2024 Lenker també va anunciar el seu sisè àlbum d'estudi, Bright Future, que es va publicar el 22 de març de 2024. L'11 de març de 2024 va publicar un EP, I Won't Let Go of Your Hand, exclusivament a Bandcamp amb els beneficis destinats al Palestine Children's Relief Fund.
Tot i que Lenker se sent còmoda amb l'etiqueta «queer», ha expressat el desig de no definir la seva orientació sexual més enllà d'això. Les seves lletres sovint tracten qüestions relacionades amb el gènere i el binarisme: «sento dins meu un diàleg constant entre la meva masculinitat, la meva feminitat i la part de mi que no és cap d'aquestes coses. Només estic intentant parlar-ne perquè sento que soc una cosa molt ambigua».

## Discografia
### Àlbums d'estudi

* Stages of the Sun (LucidTunes, 2005)
* Hours Were the Birds (Saddle Creek, 2014)
* Abysskiss (Saddle Creek, 2018)
* Songs (4AD, 2020)
* Instrumentals (4AD, 2020)
* Bright Future (4AD, 2024)

### Àlbums en directe

* Live at the Southern (LucidTunes, 2006)

### EP

* a-sides (med Buck Meek; Saddle Creek 2014)
* b-sides (med Buck Meek; Saddle Creek 2014)
* I Won't Let Go of Your Hand (2024)

### Àlbums amb Big Thief

* Masterpiece (Saddle Creek, 2016)
* Capacity (Saddle Creek, 2017)
* U.F.O.F. (4AD, 2019)
* Two Hands (4AD, 2019)
* Dragon New Warm Mountain I Believe in You (4AD, 2022)

## Referències

* ↑ Mapes, Jillian. «Big Thief's Adrianne Lenker Is One of a Kind». Pitchfork, 06-04-2017. [Consulta: 12 maig 2022].
* ↑ Pollard, Alexandra. «Big Thief's Adrianne Lenker: 'We're all brainwashed'». The Independent, 01-05-2019. Arxivat de l'original el 2019-05-06. [Consulta: June 26, 2019].
* ↑ Schonfeld, Zach. «Adrianne Lenker on Big Thief's Success and Her Intimate New Solo Album, 'abysskiss'». Newsweek, October 10, 2018. [Consulta: June 26, 2019].
* ↑ Stamp, Tony. «Review: Bright Future by Adrianne Lenker». RNZ, 30-03-2024. [Consulta: 23 abril 2024].
* ↑ Tedder, Michael. «Big Thief's Big Year». Stereogum, September 24, 2019. [Consulta: December 12, 2019].
* ↑ Dwyer, Michael. «Stealing destiny, Big Thief trust the music and themselves». The Sydney Morning Herald, December 18, 2016. [Consulta: June 26, 2019].
* ↑ Turner-Heffer, Adam. «Adrianne Lenker: abysskiss». Drowned in Sound. Arxivat de l'original el June 26, 2019. [Consulta: June 26, 2019].
* ↑ O'Neill, Lauren. «A Pensive Trip to the Museum with Big Thief's Adrianne Lenker». Vice, 01-05-2019. [Consulta: June 26, 2019].
* ↑ «Big Thief Concert History». Concert Archives, 2024. [Consulta: March 2, 2024].
* ↑ Claymore, Gabriela. «Adrianne Lenker Leans into The Abyss». Stereogum, September 24, 2018. [Consulta: June 26, 2019].
* ↑ Boilen, Bob. «Adrianne Lenker of Big Thief On 'abysskiss' And How Songs Can Heal». NPR.org. NPR Music. [Consulta: June 26, 2019].
* ↑ «Album Of The Week: Big Thief 'U.F.O.F.'» (en anglès). Stereogum, 30-04-2019. [Consulta: 2 març 2024].
* ↑ «Songwriting Workshop with Adrianne Lenker (of Big Thief)» (en anglès). School of Song. [Consulta: 2 març 2024].
* ↑ «Big Thief's Adrianne Lenker Announces New Album and Tour, Shares New Song "Sadness as a Gift"» (en anglès americà). Pitchfork, 17-01-2024. [Consulta: 2 març 2024].
* ↑ Corcoran, Nina. «Big Thief's Adrianne Lenker Releases New Songs to Benefit Palestine Children's Relief Fund» (en anglès americà). Pitchfork, 12-03-2024. [Consulta: 13 març 2024].
* ↑ Quinn, Belinda. «With Capacity, Adrianne Lenker is challenging what it means to be human». The Brag, August 1, 2018. [Consulta: May 3, 2022].